CELEX: 62018TN0407
Language: hr
Date: 2018-07-02 00:00:00
Title: Predmet T-407/18: Tužba podnesena 2. srpnja 2018. – WP protiv EUIPO-a

10.9.2018   
            
            
               HR
            
            
               Službeni list Europske unije
            
            
               C 319/18
            
         
      Tužba podnesena 2. srpnja 2018. – WP protiv EUIPO-a
      (Predmet T-407/18)
      (2018/C 319/21)
      Jezik postupka: engleski
      
         Stranke
      
      
         Tužitelj: WP (zastupnik: H. Tettenborn, odvjetnik)
      
         Tuženik: Ured Europske unije za intelektualno vlasništvo
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi EUIPO-ovu odluku od 6. listopada 2017. kojom je odbijeno drugo produljenje tužiteljeva ugovora kao člana privremenog osoblja u skladu s člankom 2. točkom (f) Uvjeta zaposlenja ostalih službenika Europske unije (u daljnjem tekstu UZOS); i
               
            
                  —
               
               
                  naloži EUIPO-u snošenje troškova postupka.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe četiri tužbena razloga.
      
                  1.
               
               
                  Prvi tužbeni razlog, koji se temelji na tome da je donošenjem pobijane odluke EUIPO povrijedio načelo zakonitosti time što je prekršio mjerodavne odredbe Pravilnika o osoblju za dužnosnike Europske unije (u daljnjem tekstu: Pravilnik o osoblju) i UZOS-a, odnosno članak 56. UZOS-a i članak 110. Pravilnika o osoblju te na tome da pobijana odluka nema nikakvu drugu pravnu osnovu.
               
            
                  2.
               
               
                  Drugi tužbeni razlog, koji se temelji na tome da je donošenjem pobijane odluke EUIPO povrijedio načelo zakonitosti, počinio očitu pogrešku u ocjeni i povrijedio svoju dužnost brižnog postupanja prema osoblju.
               
            
                  3.
               
               
                  Treći tužbeni razlog, koji se temelji na tome da je donošenjem pobijane odluke EUIPO povrijedio zahtjeve Uredbe br. 45/2001 (1), osobito članka 27. stavaka 1. i 2. točke (b).
               
            
                  4.
               
               
                  Četvrti tužbeni razlog, koji se temelji na tome da je donošenjem pobijane odluke EUIPO povrijedio načelo jednakog postupanja.
               
            
         (1)  Uredba (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (SL 2001., L 8, str. 1.) (SL, posebno izdanje na hrvatskom jeziku, poglavlje 13., svezak 34., str. 6.)